BEDDROD FY MAM. 


Â M1 ar ryw foreu ym mynwent y Llan, 

Yn llawn o fyrfyrdod, a'm hysbryd yn wan, 
Wrth ganfod fath bentwr a gludwyd yng nghyd, 
O rai ddarfu adael chwareufwrdd y byd ; 

Pob gradd a phob oedran, a'u trigfan mewn hedd, 
Yn ymborth i bryfed, er gwyched eu gwedd,— 


Gofynais, wrth fyned o un bedd i'r llall, 

Ai'r un peth a ddygwydd i'r ffol ag i'r call? 
I'r tlawd a'r cyfoethog ? i'r egwan a'r cawr? 
I'r glwth ac i'r cybydd? i'r bychan a'r mawr? 
I'r brenin a'r beggar ? i'r drygddyn a'r da? 
Teyrnwialen marwoiaeth gwahaniaeth ni wna. 


Pan yma'n myfyrio ar waelder y byd, 

Ei orwag anrhydedd, a'i fawredd yng nghyd, 
Canfyddwn ryw blentyn, yn araf ei gam, 
Yn myn'd heibio'r ywen, at feddrod ei fam ; 
Gan nesu tuag ato'n biraethlawn ei wedd, 

I ddarllen ei henw ar gareg ei fedd, 


Ar fainc ei chofadail eisteddai, gan syn 
Fyfyrio'n ei galon, a dwedyd fel hyn:— 

“Ai dyma'r man dodwyd fy anwyl fam i? 
Ai'r bedd hwn ei lletty? ai marw yw hi? 
Fy mam! fy mam anwyl! sirioldeb ei gwedd 
Sydd wedi 'i gorchuddio gan d'wyllwch y bedd. 


““Ai dyma le'r dwylaw a weiniai i'm rhan 
Yn nyddiau'm babanod pan oeddwn yn wan ? 
Ai dyma lle'r erys y fynwes hoff fwyn 
Gyffroai fel mellten i wrando fy nghwyn ; 
Trwy ganol pob rhwystrau, a'i hymdrech yr un, 
Tros hawddfyd ei phlentyn a'i hawddfyd ei hun ? 


“Man yma mae'n gorphwys, yn llwch oer y llawr, 
Yng ngwyneb ei phlentyn ni edrych yn awr, 
Lle ganwaith edrychodd, i'r eithaf yn llon, 
A chariad diragrith yn llenwi ei bron: 
O'i geneu dyddanus, b'le bynag yr af, 
Byth mwyach ei cherydd na'i chynghor ni chaf. 

“Nid oes dim dyddanwch ym mynwent y Llan! 
Ysglyfaeth marwolaeth sydd yma 'mhob man! 
Y tafod dyddanus, y ddwyfron oedd dwym, 
Yn ddystaw, difywyd—pob aelod yn rhwym, 
Gan angeu'n ei gadwyn, a'r meirw'n ddiball 
A'u cyrff yn dadfeilio y naill fel y llall.” 


Roedd hiraeth yn eglur i'w wel'd yn ei wedd, 

A'i ddagrau'n gafodydd y gwlychodd ei bedd ; 

A braidd gallai gefnu oddi wrtho un cam, 

Gan adgof o hynod dynerwch ei fam, 

Nes cofiodd addewid yr unig wir Dduw, 
““Ca'r meirwon gyfodi o'u beddau acbyw.” 


Aeth wedyn gan ganu,—“' Duw seliodd ei air, 
Ac yn ei addewid, cyfnewid ni chair ; 
Cyfododd yr Iesu, mae'n dyst i bob rhai 

Y cyfyd Duw'r nefoedd y meirwon o'r clai; 
Bendigaid fo'i enw, cyd-rhwydded i'n Rhi, 

A rhoddi'n bod cyntaf, roi'r ail fod i ni. 


“'Diflaned fy ngalar, dystawed fy nghwyn, 
I'r beddrod yn fuan caf finnau fy nwyn, 
I ddiosg daiarol farwoldeb sy'n bwn, 
Ar bawb o blant Adda, tra yn y byd hwn; 
A chodi'n anfarwol heb glefyd na chlwy”, 
Yn rhydd oddi wrth alaeth marwolaeth byth mwy. 


“ Chwi feirwon gwywedig, blinedig i fyw, ' 
Methedig i dderbyn hael roddion eich Duw ! t 
'Nol bwrw eich lludded yn uhrwm-gwsg y bedd, 

Deffrowch mewn bywiogrwydd ardderchog ei wedd ; 
Cewch wisgo ail ienctyd, cewch gyflawn fwynhâd 
O felus ddanteithion helaethfwrdd eich Tad. 


“Chwi famau hiraethlawn, eich plant sydd yn fyw ; 
Ar adfer i'ch breichiau, fe'i dygir gan Dduw ; 
Chwi blant am rieni'n alarus y sydd, 
Y beddau agorwyd! mae'r meirwon yn rhydd ; 
Byw ydynt, o'u herwydd na wylwch yn hwy, 
Cewch gwrdd heb ymadael â'ch gilydd byth mwy,” 

Pan glywais y ganiad, mi deimlais ei nerth, 

A dwedais, Mae'r Iesu fu farw o werth— 

I feirwon amlygodd amcanion y nef; 

Y ffordd, y gwirionedd, a'r bywyd yw Ef; 

A'r sawl a gred ynddo, bydd ganddo Duw'n Dad, 
A bywyd tragwyddol o fewn nefol wlad. 


BEDD FY NGHARIAD. 
Tôn—“4r Hyd y Nos.” 


Y MAE'R ywen werdd yn tyfu 
Uwch ben y bedd, 

Lle mae 'nghariad bach yn cysgu 
Yn llwch y bedd ; 

Y mae'r rudd a_wisgai rosyn 

Dan y gwallt oedd fel aur-gadwyn, 

At y meirwon wedi disgyn,— 
Yn llwch y bedd. 


Tyner wylo mae'r awelon 
Uwch ben ei bedd, 
Fel o deimlad, ddagrau'n loewon, 
Uwch ben ei bedd ; 
Y gwynt yn dystaw suo'i chynt-hun 
Yn yr ywen ledai'i brigyn, 
Ac o honi'r dagrau'n disgyn 
Ar fin ei bedd. 


Cangau'r ywen sy'n telori 
Uwch ben ei bedd, M 
Farw-gân alarus iddi, 
Uwch ben ei bedd: 
Wrth fyn'd heibio bedd y wenfron, 
A grudd laith a llygaid gwlybion, 
Rhoi ochenaid mae'r awelon 
Uwch ben ei bedd. 











4 


Blodau'r haf a dyfant yno, 
Ar fin ei bedd, 

Ac a blygant benau i wylo, 
Ar fin ei bedd ; 

Nid oes dim yn tyfu yno 

A'r nad ydyw yn ymdeimlo,— 

Gwellt a blodau yn cyd-wylo 
Ar fin ei bedd. 


Gwylia, 'r byw, wrth rodio'r beddau, 

Rhag rhoi dy droed 
Ar ei bedd, i blygu'r blodau, 

O dan dy droed; 
Paid â rhuthro yn ddideimlad,— 
Bydded ysgafn dy gerddediad, — 
Paid â sathru bedd fy nghariad 

O dan dy droed! 

IONORON GLAN DwyRYD. 


BYRDRA OES DYN. 


FEL gwennol Job mae'n hoes yn llithro, 

Fel rhosyn Dafydd mae hi'n gwywo, 

Fel gyrfa Paul y mae'n diweddu, ì 
Fel bwmbwl Iago mae'n diffoddi. 4 


Fel canwyll gŵyr mae'n hoes yn treulio, 
Fel llong dan hwyl mae'n myned heibio, 
Fel post dan sawd mae'n pedwarcarnu, 
Fel cysgod cwmwl mae'n diflanu. 


Gwan yw'n tai, a chryf yw'n gelyn ; 
Byr yw'n term, a siwr yw'n terfyn: 
Ansertenol yw'i ddyfodiad ; 

Byddwn barod yn ei wyliad. 


FICER PRITCHARD, 


